Poštovani i dragi studenti!

Kako biste imali prilike nadoknaditi propušteni travanjski ispitni rok, svibanjski ispitni rok (koji je bio definiran na početku akademske godine) preimenovan je iz apsolventskog u izvanredni. Pismeni će se ispit iz kolegija Organska kemija održati u četvrtak dana 7. svibnja on-line putem. Pismeni ispit bit će održan prema dogovorenom terminu od 8.00 do 10.00 sati.

U 8.00 sati svi studenti koji su prijavljeni na ispitni rok trebaju se prijaviti na Merlin gdje će biti postavljeni ispitni zadatci kako bismo mogli započeti na vrijeme s pisanjem ispita. Provjerite već danas imate li poteškoća s prijavom.

Studenti koji ne mogu pristupiti Merlinu danas i imaju poteškoća neka se jave putem e-maila najkasnije do 7.50 sati sutra ujutro, njima ćemo zadatke poslati u 8.00 na e-mail adresu.

Ukoliko imate printer kod kuće ispit isprintajte i ispunite, a potom uslikajte riješeni ispit i pošaljite najkasnije do 10.00 sati.

Ukoliko nemate printer kod kuće zadatke riješite i odgovore napišite na prazan papir A4 formata, pitanja ne morate prepisivati samo označite redni broj zadatka na koji odgovarate.

Odgovore pišite kemijskom olovkom tako da budu vidljivi na fotografiji i nemojte zaboraviti napisati Ime i prezime.

Po završetku ispita **najkasnije u 10.00 sati** riješene ispite pošaljite na e-mail izv. prof. dr.sc. Dajani Gašo-Sokač ([dgaso@ptfos.hr](mailto:dgaso@ptfos.hr)) i doc. dr.sc. Valentini Bušić ([vbusic@ptfos.hr).](mailto:vbusic@ptfos.hr).%0d)

Sretno!

Čuvajte sebe i druge, a uskoro se i vidimo!

izv.prof.dr.sc. Dajana Gašo-Sokač

doc.dr.sc. Valentina Bušić

Osijek, 04.05.2020.

[Dodaj novu temu](https://moodle.srce.hr/2019-2020/mod/forum/view.php?id=1074275#collapseAddForm)

(Trenutačno nema obavijesti)